Pulau Saronde

Pulau Saronde adalah pulau nang baandakan di Laut Sulawesi, nang amun catatan administratip tamasuk dalam wilayah Kacamatan Ponelo Kepulauan, Kabupatin Gorontalo Utara, Gorontalo, Indunisia.

Pulau naya baparakan lawan dua pulau lainnya, yaitu pulau Mohinggito wan pulau Palowa.

 Tiba ngaran 
Pulau Saronde disambat juwa Lito Saronde dalam basa Gorontalo. Lito baarti pulau wan Saronde adalah ngaran tarian has urang sana.

 Andakan 
Pulau Saronde baandakan di bagian utara prupinsi Gorontalo, atawa 400 km subalah barat kuta Manado. Pulau naya kawa didatangi dalam waktu 40 manit matan Bandara Gorontalo atawa 120 km matan kuta Gorontalo.

Amun handak ampah ka pulau naya kawa malalui palabuhan Kwandang imbah nitu lanjut mamakai katinting wisata nang jaraknya kikira 10 km salawas satu jam.

 Sajarah 
Pamulaan, pulau naya dipinandui lawan masarakat lawan ngaran Lito Hulapa atawa Pulau Hulapa, kuyaan Hulapa baarti adalah rapun paring halus nang rajin gasan baulah saruling.

Tagal, ngaran pulau ini jadi Saronde marga pulau naya jadi wadah bawisata lawan pamarintah kabupatin Gorontalo Utara wan Saronde diambil matan ngaran tarian pargaulan (Tari Saronde) ampun bubuhan urang Gorontalo.

 Kundisi alam 
Pulau Saronde baisi luas 8 ha nang 20% tardiri matan dataran bakarsik, sisanya tardiri matan mungkur wan hutan. Ada baribu burung hidup wan maanggap hutan Saronde jadi rumahnya. Di bagian utara pulau Saronde, kita kawa mahagai bamacam batuan arkais nang pinanya cungul wayah  ada gampa bumi ganal ribuan tahun nang dukanu.

Pulau ini baisi banyu dangkal wan baisi hamparan karang. Salain nitu juwa ada padang lamun di hihigaan pulau naya.

 Wadah wisata 
Pulau Saronde wayah ngini adalah jadi wadah bawisata nang paling rami di Prupinsi Gorontalo. Ada labih pada 16.000 wisatawan bakunjang ka pulau ngini wayah tahun 2016, wan 1.000 diantaranya iya urang luar nagari. Sapalih ganal pangunjung datang gasan sahari bulang bulik. Ada juwa nang bamalam di panginapan nang ada di pulau naya. Gasan babisnis, pulau ini baisi ruang partamuan gasan manarima 40-60 para tamu.

Tagal, mulai Juni 2022, pulau Saronde manarapakan aturan biaya masuk Rp 5 juta sahari gasan 2 ikung. Parihal naya marga pulau Saronde hudah dikalula lawan pihak katalu. Parihal naya hudah digawi matan 2013 silam, dimana pamarintah mamparcayaakan pulau Saronde gasan dikalula PT Gorontalo Alam Bahari salawas 30 tahun ka hadapan  wan pacangan dinilai saban tahunnya lawan pamarintah kabupatin Gorontalo Utara.

 Jujuhutan 

Tumbung:Pulau di Kabupatin Boalemo
Tumbung:Pulau di Gorontalo